ไฟแนนว์ทูเดย์
การประชุมเตรียมความพร้อมระบบพร้อมเพย์ที่แบงก์ชาติ ระหว่างผู้บริหารธนาคารแห่งประเทศไทย (ธปท.) และตัวแทนสมาคมธนาคารไทย เมื่อวานนี้จบลงด้วยความเงียบ หลังการประชุม วิรไท สันติประภพผู้ว่าการ ธปท. ขอความร่วมมือผู้บริหารทุกแบงก์ให้เก็บผลการประชุมเป็นความลับก่อน เพื่อเตรียมแถลงการณ์ร่วมกันในวันศุกร์ที่ 14 ต.ค.นี้
12 ต.ค. 2559

การประชุมเตรียมความพร้อมระบบพร้อมเพย์ที่แบงก์ชาติ ระหว่างผู้บริหารธนาคารแห่งประเทศไทย (ธปท.) และตัวแทนสมาคมธนาคารไทย เมื่อวานนี้จบลงด้วยความเงียบ หลังการประชุม วิรไท สันติประภพผู้ว่าการ ธปท. ขอความร่วมมือผู้บริหารทุกแบงก์ให้เก็บผลการประชุมเป็นความลับก่อน เพื่อเตรียมแถลงการณ์ร่วมกันในวันศุกร์ที่ 14 ต.ค.นี้
คุ้ยแคะแกะเกา ผลการประชุมออกมาแล้วทุกคนบอกว่ายังตกลงกันไม่ได้ 100%
เลื่อนได้แต่่ถอยไม่ได้ เพราะเป็นนโยบายของรัฐ ที่นายกฯ บิ๊กตู่ ขวัญใจของ ช.ชดา นำไปบอกหลายเวทีนานาชาติอย่างภาคภูมิใจว่าไทยจะเป็น “ดิจิทัล อีโคโนมี” ฉะนั้นนโยบายนี้จะต้องเดินหน้าสถานเดียว
เรื่องนี้ต้องชมเชยแบงก์ชาติ ที่ดูแลใกล้ชิดมากมาก แม้กระทั่งจะโฆษณาประชาสัมพันธ์ยังเข้ามาดูว่าจะไปลงที่ไหน อะไร ยังไง ให้ได้ผลดีที่สุด ในงบประมาณอันจำกัด ทั้งที่ใช้เงินของสมาคมธนาคารไทยล้วนๆ นี่เป็น โปรเจคของชาติรัฐน่าจะจ่ายบ้าง
ยังไม่มีคำสั่งแต่งตั้งจากบอร์ดแบงก์กรุงไทยว่า ผยง ศรีวณิช ว่าที่กรรมการผู้จัดการธนาคารคนใหม่ จะเข้าเริ่มงานในวันไหน แต่วาระของ วรภัค ธันยาวงษ์ เอ็มดีกรุงไทย จะหมดลงในวันที่ 7 พ.ย.นี้